Chama cha Jubilee cha Kenya ni chama cha kisiasa katika Jamhuri ya Kenya. Kilianzishwa mnamo 8 Septemba 2016, kufuatia kuunganishwa kwa vyama 11 vidogo. Wakati wa uchaguzi wa 2017, Chama cha Jubilee kilipata viti vingi katika Bunge la Kenya na kiongozi wa chama hicho, Uhuru Kenyatta, alichaguliwa tena kuwa rais. Tangu Januari 2019, chama hicho kimeonyesha dalili za kufarakana. Kiongozi wa chama hicho ni Uhuru Kenyatta, rais wa Kenya, na kiongozi msaidizi wa chama ni William Ruto, naibu wa rais. Katibu mkuu wa chama ni Raphael Tuju, mwanasiasa wa zamani aliyekuwa mbunge wa Jimbo la Uchaguzi la Rarieda. Viongozi hao walichaguliwa mnamo Novemba 2016. Chama cha Jubilee kilikuwa mrithi wa Muungano wa Jubilee, ulioanzishwa mnamo Januari 2013 kuunga mkono kampeni ya urais ya Uhuru Kenyatta. Chini ya Rais Uhuru Kenyatta, Muungano wa Jubilee ulitawala kama ushirikoano wa vyama. Mnamo mwaka wa 2016, viongozi wa Muungano wa Jubilee, pamoja na Rais Kenyatta, waliamua kuunda chama kimoja kilichokuwa Chama cha Jubilee.